Rikunarita-ORG/Wikinium huggingface dataset:
# টেলিনর

টেলিনর এএসএ|  |
| ধরন | পাবলিক স্টক কোম্পানি |
| শেয়ারবাজার প্রতীক | ওএসই: TEL |
| আইএসআইএন | NO0010063308 |
| শিল্প | টেলিযোগাযোগ |
| প্রতিষ্ঠাকাল | ১৮৫৫, ১৯৭০ |
| সদরদপ্তর | ফর্নেবুু, নরওয়ে |
| প্রধান ব্যক্তি | সিগবে ব্রেক্কে (প্রেসিডেন্ট এবং সিইও), গুন ওয়ার্শটেড (বোর্ডের সভাপতি) |
| পণ্যসমূহ | স্থায়ী লাইন এবং মোবাইল টেলিফোনি, ইন্টারনেট, ডিজিটাল টেলিভিশন, আইটি সেবা, আইপিটিভি |
| আয় | NOK ১৩১.৪০ বিলিয়ন (২০১৬) |
| সুদ ও করপূর্ব আয় | NOK ৪৬.৫০ বিলিয়ন (২০১৬) |
| নীট আয় | NOK ২.৮০ বিলিয়ন (২০১৬) |
| মোট সম্পদ | NOK১৯৩.৭৫৫ বিলিয়ন(২০১৪) |
| মোট ইকুইটি | NOK৬৮.৫০৫ বিলিয়ন(২০১৪) |
| মালিক | নরওয়ে সরকার (৫৪%) |
| কর্মীসংখ্যা | ৩৫,১২১(২০১৪) |
| ওয়েবসাইট | www.telenor.com |

**টেলিনর এএসএ** (ওএসই: TEL; নরওয়েজীয় উচ্চারণ: [²teːlənuːr] বা [tɛləˈnuːr]) হল একটি নরওয়েজীয় বহুজাতিক টেলিযোগাযোগ কোম্পানী, যার সদর দপ্তর অবস্থিত নরওয়ের রাজধানী অসলোর কাছকাছি 'ব্যারাম' নামক পৌরসভার 'ফরনেবু' নামক উপদ্বীপ শহরাঞ্চলে। বিশ্বের অন্যতম বৃহৎ এই টেলিযোগাযোগ কোম্পানির ৫৪.৩ শতাংশ শেয়ারের মালিক নরওয়ে সরকার। বাংলাদেশের গ্রামীণফোনের ৫৫.৮ শতাংশ শেয়ারের মালিক টেলিনর। এশিয়া, পূর্ব ইউরোপ ও স্ক্যান্ডিনেভিয়ার ১৩টি দেশে টেলিনরের মোবাইল নেটওয়ার্ক রয়েছে এবং ২৯টি দেশে বাণিজ্যিক কার্যক্রম রয়েছে।
অসলো স্টক এক্সচেঞ্জে তালিকাভুক্ত কোম্পানি টেলিনর। টেলিনরের বাজার মূল্য ২২৫ বিলিয়ন নরওয়েজীয় ক্রোন; অসলো স্টক এক্সচেঞ্জে তালিকাভুক্ত কোম্পানিগুলোর মাঝে যা তৃতীয় বৃহত্তম।

## প্রতিষ্ঠা

টেলিনর ১৮৫৫ সালে সম্পূর্ণ রাষ্ট্রীয় মালিকানায় ও রাষ্ট্রীয় পরিচালনায় যাত্রা শুরু করেছিল 'টেকিগ্রাফভারকেট' নামে একচেটিয়াভাবে টেলিগ্রাফ সেবা প্রদানকারী প্রতিষ্ঠান হিসেবে। ১৮৭৮ সালে প্রতিষ্ঠানটি টেলিফোন সেবা দেওয়া শুরু করে। ১৯৭০ সালে পুনর্নামকরণ করা হয়। ২০০০ সালে আংশিক বেসরকারিকরণ করা হয় এবং অসলো স্টক এক্সচেঞ্জে তালিকাভুক্ত হয়। প্রতিষ্ঠানটি ১৯৯৩ জিএসএম প্রযুক্তি এবং ২০০৪ সালে ৩জি ব্যবহার শুরু করে।

## আরো দেখুন

* গ্রামীণফোন

## তথ্যসূত্র
# পশ্চিম আফ্রিকায় একতা ও জিহাদের জন্য আন্দোলন
সংক্ষিপ্ত ইউআরএল

| পশ্চিম আফ্রিকায় একতা ও জিহাদের জন্য আন্দোলন |
| --- |
| جماعة التوحيد والجهاد في غرب أفريقيا *Jamāʿat at-tawḥīd wal-jihād fī gharb ʾafrīqqīyā* |
| নেতা | হামাদ ওউলদ মোহাম্মদ খৈরূ (*উপনাম* আবু কুমকুম) |
| অপারেশনের তারিখ | অক্টোবর ২০১১-২০১৩ |
| সক্রিয়তার অঞ্চল |  আলজেরিয়া  মালি  নাইজার |
| মিত্র |  আনসার দাইন আল কায়েদা ইসলামি মাগরিব শাখা |
| খণ্ডযুদ্ধ ও যুদ্ধ | উত্তর মালি দ্বন্দ্ব
* গাও ও তিমবুকতুর যুদ্ধ
* মেনাকার যুদ্ধ
* ইফোঘাসের যুদ্ধ
 |

**পশ্চিম আফ্রিকায় একতা ও জিহাদের জন্য আন্দোলন** (আরবি: جماعة التوحيد والجهاد في غرب أفريقيا *Jamāʿat at-tawḥīd wal-jihād fī gharb ʾafrīqqīyā*; ফরাসি: Mouvement pour l'unicité et le jihad en Afrique de l'Ouest) একটি জঙ্গি ইসলামী সংগঠন যা পশ্চিম আফ্রিকার একটি বৃহত্তর অংশ জুড়ে জিহাদ ছড়িয়ে দেওয়ার লক্ষ্য নিয়ে আল কায়েদা ইসলামি মাগরিব শাখা থেকে চ্ছিন্ন হয়েছিল। মূলত আলজেরিয়া ও মালি অঞ্চলে এই সংগঠনটির কর্মকাণ্ড বিস্তৃত। সংগঠনটি একিউআইএমের সঙ্গে সম্পৃক্ত বলে ধারণা করা হয়।

## তথ্যসূত্র
# মাহমুদ ডিকো

**মাহমুদ ডিকো** (আরবি: محمود ديكو; জন্ম আনুমানিক ১৯৫৪) হলেন মালির টিম্বাক্টু অঞ্চলের একজন সালাফি ইমাম। তিনি ২০০৮ সালের জানুয়ারি থেকে ২০১৯ সালের এপ্রিল পর্যন্ত 'হাই ইসলামিক কাউন্সিল অফ মালি'-এর চেয়ারম্যান হিসেবে দায়িত্ব পালন করেছেন।

২০২০ সালের প্রেক্ষাপটে তাকে মালির অন্যতম প্রভাবশালী ব্যক্তি হিসেবে বিবেচনা করা হয়। তবে তিনি কখনো কোনো সরকারি পদের জন্য নির্বাচনে লড়েননি। ডিকো মালি সরকার এবং দেশটির উত্তরের জিহাদি গোষ্ঠীগুলোর মধ্যে মধ্যস্থতাকারী হিসেবে কাজ করেছেন। ২০১৩ সালের নির্বাচনে ইব্রাহিম বুবাকার কেইতাকে সমর্থন করলেও ২০১৭ সাল থেকে তিনি বিরোধী শিবিরে যোগ দেন।

২০১৯ সালের ৭ সেপ্টেম্বর তিনি তার নিজস্ব রাজনৈতিক আন্দোলন 'কোঅর্ডিনেশন অফ মুভমেন্টস, অ্যাসোসিয়েশনস অ্যান্ড সিম্প্যাথাইজারস' গঠন করেন। ২০১৯ এবং ২০২০ সালে তিনি প্রেসিডেন্ট কেইতার বিরুদ্ধে বেশ কিছু বিশাল বিক্ষোভের ডাক দেন।

## জীবনী

ডিকো নৃতাত্ত্বিকভাবে একজন ফুলা। তিনি একজন সাবেক আরবি ভাষার অধ্যাপক, যিনি সৌদি আরব এবং মৌরিতানিয়ায় শিক্ষালাভ করেছেন। ১৯৮০-এর দশকের শুরুতে তিনি বাদালবুগুর সালাম মসজিদের ইমাম হন। তিনি নিজেকে একজন সুন্নি হিসেবে পরিচয় দেন এবং নিজেকে ওয়াহাবি হিসেবে মানতে নারাজ। তিনি মালিয়ান অ্যাসোসিয়েশন ফর দ্য ইউনিটি অ্যান্ড প্রগ্রেস অফ ইসলাম-এর সাধারণ সম্পাদক ছিলেন।

ডিকো চরমপন্থী জিহাদ এবং শরিয়া আইনের সহিংস প্রয়োগের বিরোধী। তিনি মালির ইসলাম-পূর্ব ঐতিহ্যকেও গুরুত্বপূর্ণ বলে মনে করেন।

২০০৯ সালে তিনি সরকারের প্রস্তাবিত 'ফ্যামিলি কোড'-এর বিরোধিতা করেন। কারণ তার মতে এতে নারী অধিকারের কিছু বিধান ইসলামি সংস্কৃতির পরিপন্থী ছিল। তার আন্দোলনের ফলে সরকার সেই বিধানে পরিবর্তন আনতে বাধ্য হয়। ২০১২ সালে মালির যুদ্ধের সময় তিনি ইসলামপন্থীদের সাথে আলোচনার পক্ষে অবস্থান নেন। ২০১৩ সালে তিনি মালিতে ফরাসি সামরিক হস্তক্ষেপকে সমর্থন করে বলেছিলেন যে, এটি ইসলামের বিরুদ্ধে আক্রমণ নয় বরং বিপদে পড়া মানুষের পাশে দাঁড়ানো।

২০১৫ সালে বামাকোর একটি হোটেলে সন্ত্রাসী হামলার পর তিনি মন্তব্য করেছিলেন যে, এটি সমকামিতার প্রসারের শাস্তি হিসেবে ঈশ্বরের পক্ষ থেকে পাঠানো হয়েছে। ২০১৭ সাল থেকে তিনি প্রেসিডেন্ট কেইতার ঘোর বিরোধী হয়ে ওঠেন। ২০১৯ সালে তার আহ্বানে বামাকোতে কেইতা সরকারের বিরুদ্ধে ৩০ থেকে ৫০ হাজার মানুষ বিক্ষোভ করে।

২০২০ সালের জুন মাসে তার নেতৃত্বাধীন সিএমএএস '৫ জুন আন্দোলন' (এম৫-আরএফপি)-এর সাথে একাত্মতা ঘোষণা করে প্রেসিডেন্ট কেইতার পদত্যাগ দাবি করে। ২০২০ সালের ১৮ আগস্ট একটি সামরিক অভ্যুত্থানের মাধ্যমে প্রেসিডেন্ট কেইতা গ্রেফতার হন এবং পদত্যাগ করেন। অভ্যুত্থানের পর ডিকো রাজনীতি থেকে অবসর নেওয়ার ঘোষণা দিলেও ২০২৩ সালের সাংবিধানিক গণভোটের সময় নতুন সংবিধানের বিরুদ্ধে সক্রিয়ভাবে প্রচারণা চালান।

২০২৪ সালের ফেব্রুয়ারিতে তার সমর্থকরা মালির সামরিক জান্তার বিরুদ্ধে 'সিনার্জি অফ অ্যাকশন ফর মালি' নামক একটি নতুন জোট গঠন করে। ২০২৪ সালের মার্চ মাসে মালির সরকার তার সংগঠন সিএমএস বিলুপ্ত ঘোষণা করে এবং জুলাই মাসে তার ঘনিষ্ঠ সহযোগী ইউসুফ দাবাহ দাওয়ারাকে গ্রেফতার করা হয়।

## তথ্যসূত্র
# চোগেল কোকাল্লা মাইগা

| চোগেল কোকাল্লা মাইগা |
| --- |
| Choguel Kokalla Maïga |
| ২০১৬ সালে মাইগা |
|  |
| ১৮তম [[মালি-র প্রধানমন্ত্রী]] |
| **কাজের মেয়াদ** ৬ জুন ২০২১ – ২০ নভেম্বর ২০২৪ |
| রাষ্ট্রপতি | আসিমি গোইতা (অন্তর্বর্তী) |
| পূর্বসূরী | মোক্তার উয়ানে |
| উত্তরসূরী | আব্দুলায়ে মাইগা (অন্তর্বর্তী) |
| ডিজিটাল অর্থনীতি, তথ্য ও যোগাযোগ মন্ত্রী |
| **কাজের মেয়াদ** ২০১৫ – ২০১৬ |
| শিল্প ও বাণিজ্য মন্ত্রী |
| **কাজের মেয়াদ** ২০০২ – ২০০৭ |
|  |
| ব্যক্তিগত বিবরণ |
| জন্ম | শোগুয়েল কোকাল্লা মাইগা ১৯৫৮ (বয়স ৬৭–৬৮) তাবাংগো, গাও অঞ্চল, ফরাসি সুদান |
| রাজনৈতিক দল | প্যাট্রিয়টিক মুভমেন্ট ফর রিনিউয়াল |
| (২০২২ সালের ২১ আগস্ট থেকে ৫ ডিসেম্বর পর্যন্ত স্ট্রোকের চিকিৎসার কারণে তিনি সাময়িক ছুটিতে ছিলেন। এ সময় আব্দুলায়ে মাইগা ভারপ্রাপ্ত প্রধানমন্ত্রী হিসেবে দায়িত্ব পালন করেন।) |

**চোগেল কোকাল্লা মাইগা** (জন্ম ১৯৫৮) একজন মালীয় রাজনীতিবিদ, যিনি ২০২১ সাল থেকে ২০২৪ সালের নভেম্বর পর্যন্ত মালি-র ১৮তম প্রধানমন্ত্রী হিসেবে দায়িত্ব পালন করেছেন। ২০২৪ সালের ২০ নভেম্বর অন্তর্বর্তীকালীন রাষ্ট্রপতি আসিমি গোইতা তাকে পদ থেকে বরখাস্ত করেন। তিনি এর আগে ২০০২ থেকে ২০০৭ পর্যন্ত শিল্প ও বাণিজ্য মন্ত্রী এবং ২০১৫ থেকে ২০১৬ পর্যন্ত ডিজিটাল অর্থনীতি ও যোগাযোগ মন্ত্রী হিসেবে দায়িত্ব পালন করেছেন।

## কর্মজীবন ও রাজনীতি

মাইগা পেশায় একজন টেলিযোগাযোগ প্রকৌশলী। তিনি ১৯৯৭ সালে 'প্যাট্রিয়টিক মুভমেন্ট ফর রিনিউয়াল' নামক রাজনৈতিক দলের সভাপতি হন। তিনি ২০০২ সালের রাষ্ট্রপতি নির্বাচনে প্রতিদ্বন্দ্বিতা করেন এবং প্রথম রাউন্ডে ২.৭৩% ভোট পান। পরবর্তীতে তিনি আমাদু তুমানি তুরে-কে সমর্থন জানান।

২০২১ সালের মে মাসে মালি-র দ্বিতীয় অভ্যুত্থানের পর, আসিমি গোইতা তাকে অন্তর্বর্তীকালীন প্রধানমন্ত্রী হিসেবে মনোনীত করেন। প্রধানমন্ত্রীর দায়িত্ব পালনকালে তিনি ফ্রান্সের সাথে মালির সামরিক সম্পর্ক ছিন্ন করার এবং রাশিয়ার সাথে ঘনিষ্ঠতা বাড়ানোর পক্ষে জোরালো ভূমিকা পালন করেন।

## বিতর্ক ও গ্রেফতার

২০২৪ সালের নভেম্বরে মাইগা একটি ভাষণে মালি-র সামরিক জান্তাকে "অনির্দিষ্টকালের জন্য" ক্ষমতা ধরে রাখার চেষ্টার সমালোচনা করেন এবং অন্তর্বর্তীকালীন সময়ের সমাপ্তি নিয়ে আলোচনার আহ্বান জানান। এর পরপরই তাকে প্রধানমন্ত্রীর পদ থেকে সরিয়ে দেওয়া হয়।

২০২৫ সালের জানুয়ারিতে তাকে রাষ্ট্রীয় অর্থ তছরুপের অভিযোগে অভিযুক্ত করা হয়। ২০২৫ সালের ১২ আগস্ট দুর্নীতি তদন্তের অংশ হিসেবে তাকে আনুষ্ঠানিকভাবে গ্রেফতার করা হয়।

## তথ্যসূত্র
# ধামার, ইয়েমেন

**ধামার** (আরবী: ذمار; ইংরেজি: Ḏamar) ইয়েমেনের দক্ষিণ-পশ্চিম অঞ্চলের একটি শহর। এই শহরটি সমুদ্রপৃষ্ঠ থেকে প্রায় ২৪০০ মিটারের উচ্চতায় অবস্থিত। সমস্ত ইয়েমেনের মধ্যে ধামার প্রত্নতাত্ত্বিক নিদর্শন ও স্থাপত্যকলার দিক থেকে বিখ্যাত একটি শহর। প্রতিবছর অনেক মানুষ প্রত্নতাত্ত্বিক ও স্থাপত্যকলার অনুপম নিদর্শনের জন্য এই শহর দেখতে আসেন। সমগ্র ইয়েমেনেও শহরটির যথেষ্ট গুরুত্ব রয়েছে।

## সংক্ষিপ্ত বিবরণ

ধামার ইয়েমেনের রাজধানী সানা থেকে ১০০ কিলোমিটার দক্ষিণে, ইব শহরের উত্তরে এবং আল বায়দা শহরের পশ্চিমে অবস্থিত। "ধামার" নামটি ১৫-৩৫ খ্রিস্টাব্দে শেবা ও ধুয়ো-রায়দান রাজ্যের প্রতাপশালী সম্রাট দ্বিতীয় ধামার আলী ইয়াহবীর নাম থেকে এসেছে। যার মূর্তি আল-নাখলা আল-হামরা (লাল পাম) শহরে দেখতে পাওয়া যায়। এই শহরটি ধামারের কাছাকাছি একটি শহর, যেখানে অনেক প্রত্নতাত্ত্বিক নিদর্শন পাওয়া যায়। ধামার শহরটি ধামার প্রদেশের রাজধানী এবং প্রধান রাস্তায় অবস্থিত যা অন্যান্য প্রদেশের সাথে সানাকে সংযুক্ত করেছে। শহরটি ইয়েমেনের বিখ্যাত আরবি এবং ইসলামী সংস্কৃতি ও বৈজ্ঞানিক কেন্দ্রগুলোর মধ্যে একটি। এই শহরের বিখ্যাত মসজিদটি খলিফা আবু বকর আল-সাদিকের যুগে নির্মিত হয়েছিল।

ইয়েমেনের রাজনৈতিক ও বাণিজ্য জীবনে ধামার শহরটির ভূমিকা খুবই গুরুত্বপূর্ণ ছিল এবং ইয়েমেনের ইসলামী যুগের আগে এটি অত্যন্ত গুরুত্বপূর্ণ ঐতিহাসিক ভূমিকা পালন করেছে। ঐতিহাসিকভাবে বিখ্যাত ইয়েমেনি খোদাইগুলো ধামার শহরকে ইসলামী গবেষণা ও বিজ্ঞানচর্চার একটি খুব বিখ্যাত কেন্দ্র হিসেবে পরিণত করেছিল যা এখনও বিদ্যমান। অনেক মহান বিজ্ঞানী এই ঐতিহাসিক শহরকে অনেক গুরুত্ব দিয়েছেন। অতীতে, ধামারের লোকেরা ঘোড়া লালনপালনের জন্য বিখ্যাত ছিল; শহরটি আরবের ঘোড়া প্রজননের প্রাথমিক কেন্দ্র ছিল।

এই শহরটি এখনও অনেক ঐতিহাসিক মসজিদ এবং স্কুলের জন্য ইয়েমেনের মধ্যে বিখ্যাত, যা স্থানীয় সুন্দর চরিত্রগত স্থাপত্যের জন্য বৈশিষ্ট্যমন্ডিত।

ধামার উপসাগরীয় কেন্দ্রগুলির মধ্যে ধামার শহরটি যথেষ্ট প্রাচীন। শহরটির গোড়াপত্তন করেন দ্বিতীয় ধামার আলী ইয়াহবীর, যিনি ‘মরিবে’নামক সুপরিচিতি বাঁধ পুনরুদ্ধারের জন্য পৃথিবীব্যাপী বিখ্যাত। ধামার উত্তর ইয়েমেনের একমাত্র শহর, যা একটি প্রাকৃতিক প্রাচীর দ্বারা ঘেরা না। এটা শুধুমাত্র সমভূমির উপর অবস্থিত। নিকটবর্তী প্রদেশগুলোর কেন্দ্রীয় সংযোগ ব্যবস্থা হিসেবে ধামারের ভূমিকা অগ্রগণ্য; সেই প্রাচীনকাল থেকেই শহরটি কাছাকাছি বসবাসকারী উপজাতিদের জন্য একটি মিলন স্থান হিসাবে সমৃদ্ধ হয়েছে। দেশের বৃহত্তম বিশ্ববিদ্যালয় ধামার বিশ্ববিদ্যালয় এই শহরে অবস্থিত।

## পার্শ্ববর্তী শহরসমূহ

* ডিখিল, জিবুতি

## উল্লেখযোগ্য ব্যক্তি

* নাবিল মোহাম্মদ আল-গারবি - অলিম্পিকে ইয়েমেনি দীর্ঘ দূরত্বের বিখ্যাত দৌড়বিধ
* শোশানা দামারী (১৯২৩-২০০৬), ইসরায়েলি বিখ্যাত গায়ক

## তথ্যসূত্র
# খোরাসান গ্রুপ

| খোরাসান গ্রুপ |
| --- |
| Khorasan Group |
| নেতা | * মোহাম্মদ ইসলামবুলি (২০১২- বর্তমান)
* মুহিসন আল ফাদলি (২০১২- ২০১৫)
* সানাফি আন নাসর (২০১৫)
 |
| অপারেশনের তারিখ | মাচ, ২০১২- বর্তমান |
| সদরদপ্তর | আলেপ্পো |
| সক্রিয়তার অঞ্চল | সিরিয়া |
| মতাদর্শ | ইসলামবাদ, জিহাদবাদ, খিলাফত, ইসলামি রাষ্ট্রব্যবস্থা, মার্কিন আধিপত্যবাদ বিরোধী, রুশ আধিপত্যবাদ বিরোধী |
| আকার | ৫০-১০০ |
| এর অংশ | আল কায়েদা |
| মিত্র | আল কায়েদা আরব উপদ্বীপ শাখা |
| বিপক্ষ | * মার্কিন যুক্তরাষ্ট্র
* ইউরোপীয় ইউনিয়ন
* রাশিয়া
 |
| খণ্ডযুদ্ধ ও যুদ্ধ | সিরীয় গৃহযুদ্ধ |

**খোরাসান গ্রুপ বা** কেবল **খোরাসান** হল সিরিয়ায় সক্রিয় আল-কায়েদার সিনিয়র সদস্যদের নিয়ে সংগঠিত একটি জিহাদি গ্রুপ। গোষ্ঠীটিতে খুবই অল্প সংখ্যক যোদ্ধা রয়েছে এবং এটি সিরিয়ায় আল-কায়েদার সহযোগী সংগঠন আল-নুসরা ফ্রন্টের সাথে সমন্বয় করে পরিচালিত হয় বলে জানা গেছে। ২০১৪ সালের সেপ্টেম্বরে এই শব্দটি প্রথম সংবাদ মাধ্যমে প্রকাশিত হয়। যদিও মার্কিন যুক্তরাষ্ট্র দুই বছর ধরে গোষ্ঠীটির খোঁজ খবর রাখছিল বলে জানা যায়। তবে অনেক বিশ্লেষক গ্রুপটির অস্তিত্ব নিয়ে প্রশ্ন তুলে বলেন, হয়তো এই নামটি সিরিয়ায় মার্কিন হস্তক্ষেপের বৈধতার জন্যে অস্তিত্বে আনা হয়েছে।

২০১৫ সালের ২৮ মে আল-নুসরা ফ্রন্টের নেতা আবু মোহাম্মদ আল গিলানি স্পষ্টভাবে কথিত খোরাসান গ্রুপের অস্তিত্ব অস্বীকার করেন। আল নুসরা ফ্রন্ট কমপক্ষে 2015 সালের প্রথম দিকে আল-কায়েদা নেতা আয়মান আল-জাওয়াহিরির কাছ থেকে পশ্চিমা লক্ষ্যবস্তুতে হামলার সাথে সম্পর্কিত কোনো কার্যক্রম বন্ধ করার জন্য নির্দিষ্ট আদেশ পেয়েছিল। ২০১৫ সালের জুলাই মাসে গ্রুপটির কথিত অপারেশনাল লিডার মুহসিন আল ফাদলি এবং এটির প্রধান বোমা প্রস্তুতকারক ডেভিড ড্রুজন দুজনই মার্কিন যুক্তরাষ্ট্রের দুইটি পৃথক বিমান হামলায় নিহত হন। তাদের মৃত্যুর পর এফবিআই পরিচালক জেমস কোমি বলেন যে, খোরাসান গ্রুপটি হ্রাস পেয়েছে। আইএস এখন মার্কিন যুক্তরাষ্ট্রের জন্য একটি বড় হুমকি।

২০১৫ সালের ১৫ অক্টোবর উত্তর-পশ্চিম সিরিয়ায় একটি কোয়ালিশন বিমান হামলায় আব্দুল মোহসেন আদবল্লাহ ইব্রাহিম নিহত হন। তিনি তখন খোরাসান গ্রুপের সর্বোচ্চ পদমর্যাদার নেতা ছিলেন। মুহসিন আল-ফাদলির মৃত্যুর আগে তিনি খোরাসানের ডেপুটি লিডার ছিলেন। ২০১৭ সালের জানুয়ারির শুরুতে রিপোর্ট করা হয় যে, মার্কিন যুক্তরাষ্ট্র এখন খোরাসান যোদ্ধাদের বিশেষভাবে উল্লেখ করে না এবং মার্কিন সরকার খোরাসান ও আন-নুসরা ফ্রন্টের যোদ্ধাদের মধ্যে পার্থক্য করার চেষ্টা করেনি; বরং তাদের সবাইকে আল-কায়েদা হিসাবে উল্লেখ করে। এই সময় মার্কিন যুক্তরাষ্ট্র আন-নুসরা ফ্রন্ট ও আল কায়েদার অন্যান্য লক্ষ্যবস্তুর বিরুদ্ধে বিমান হামলার সংখ্যা উল্লেখযোগ্যভাবে বৃদ্ধি করে।

## তথ্যসূত্র
# পৃথিবীর গোলার্ধ
সংক্ষিপ্ত ইউআরএল

মূল মধ্যরেখা ও নিরক্ষরেখা বরাবর পৃথিবীর দ্বিখণ্ডিত করা চিত্র।
পূর্ব গোলার্ধ ও পশ্চিম গোলার্ধ প্রদর্শনকারী একটি মানচিত্র।
**পৃথিবীর গোলার্ধ** শব্দ যুগল ভূগোল এবং মানচিত্রাঙ্কনবিদ্যায় ব্যবহৃত হয়; এর দ্বারা পৃথিবীকে দুটি অংশে বিভক্ত করা হয়। *গোলার্ধ* শব্দটির উত্‌পত্তি প্রাচীন গ্রীক শব্দ "ἡμισφαίριον" হতে, যা প্রাচীন ল্যাটিন শব্দ "hēmisphairion"-কে নির্দেশ করে; এর অর্থ 'একটি গোলকের অর্ধেক' ("half of a sphere")।

অক্ষাংশ বা দ্রাঘিমাংশ চিহ্নিতকরণের দ্বারা এই জাতীয় বিভাগগুলি সবচেয়ে সাধারণভাবে প্রদর্শন করা হয়:

* উত্তর–দক্ষিণ
	+ উত্তর গোলার্ধ : নিরক্ষরেখার উত্তরের অর্ধাংশ,
	+ দক্ষিণ গোলার্ধ : নিরক্ষরেখার দক্ষিণের অর্ধাংশ।

* পূর্ব–পশ্চিম
	+ পূর্ব গোলার্ধ : মূল মধ্যরেখার পূর্বে এবং ১৮০তম দ্রাঘিমার পশ্চিমে অবস্থিত অর্ধাংশ,
	+ পশ্চিম গোলার্ধ : মূল মধ্যরেখার পশ্চিমে এবং ১৮০তম দ্রাঘিমার পূর্বে অবস্থিত অর্ধাংশ।

পূর্ব – পশ্চিমে বিভক্তিকে সাংস্কৃতিক ও ধর্মীয় দৃষ্টিকোণ থেকেও দেখা হয়, এর ফলে এদেরকে দুইটি সাংস্কৃতিক ও ধর্মীয় গোলার্ধে বিভক্ত করা যায়।

যাইহোক, অন্যান্য বিভক্তিগুলির মধ্যে এই গ্রহটিকে তার প্রধান গঠনকারী ভৌগোলিক বৈশিষ্ট্যের ভিত্তিতে দুই ভাগে বিভক্ত করা যায়:

* জল–স্থল
	+ জল গোলার্ধ : পৃথিবীর সম্ভাব্য জলীয় আধারের অর্ধাংশ,
	+ স্থল গোলার্ধ : পৃথিবীর সম্ভাব্য স্থল আধারের অর্ধাংশ।

স্থল গোলার্ধ।জল গোলার্ধ।

সূর্যের উদয়াস্ত অনুসারে পৃথিবীকে দিন এবং রাত - এই দুই গোলার্ধে বিভক্ত করা যেতে পারে।

## আরও দেখুন

* অ্যান্টার্কটিকা
	+ দক্ষিণ মেরু
* উত্তর মহাসাগর
	+ উত্তর মেরু
* পৃথিবীর ভৌগোলিক কেন্দ্র
* পূর্ব গোলার্ধ
* জল ও স্থল গোলার্ধ
* উত্তর গোলার্ধ
* দক্ষিণ গোলার্ধ
* পশ্চিম গোলার্ধ

## তথ্যসূত্র

## বহিঃসংযোগ

 উইকিমিডিয়া কমন্সে পৃথিবীর গোলার্ধ সম্পর্কিত মিডিয়া দেখুন।